**201231**

**Тома. Екіншісі**

***«Ал Тома:***

***- Ием, қайда бара жатқаныңызды білмейміз. Онда біз жолды қалай білеміз? — деп сұрады. Иса оған:***

***— Жол, шындық және шынайы өмір Менмін. Мен арқылы болмаса, ешкім де Әкеге бара алмайды.»***

***(Жохан 14:5-6)***

Қайта тірілгеннен кейін, Иса Мәсіх шәкірттеріне көрінген сәтте, Тома бәрімен бірге болған жоқ. Оған: «Біз Иемізді көрдік», - дегенде, Тома олардың не көргендері туралы тіпті сұрамады. Ол жай ғана: «Мен Оның қолдарынан шегелердің орнын көрмесем, саусағыммен шегелердің орнын сипап, бүйіріндегі тыртығын қолыммен ұстамасам, Оның тірілгеніне еш сенбеймін,» — деп жауап берді. Бір аптадан кейін Иса тағы да шәкірттеріне көрінді. Есік бекітілген еді, бірақ Иса кіріп келіп, орталарына тұра қалды. Сода кейін Томаға: «Менің қолыма саусақтарыңды тигізіп қара, алақаныңды бүйіріме қой және сенімсіз болмай, сенетін бол!» — деді. (Жохан 20:27) Осыдан кейін не болды? «Сенбеуші» -енді сенуші болды.

Жаңа өсиетте, Тома саусақтарын Тәңір Иеміздің қолының жарасына қалай тигізгені туралы ештеңе айтылмаған, бірақ, өлімнен қайта тірілген Мәсіхпен кездескенде, бірден: «Ием менің, Құдайым менің!» - деп дауыстағаны айтылады. Бұл сөздер оның тәубе етуі болды. «Ием менің, Құдайым менің!» - деп айтқанда, оның барлық күмәны ғайып болды.

Шынымды айтсам, мұнда мені екі нәрсе таң қалдырады. Біріншіден, Иса Мәсіх Томаға, оған ең қажет болған кезде көрінді. Ол бізге де дәл солай келе алады. Егер адам шын жүректен, шын ниетпен білгісі келсе, Иса Мәсіх оған әрдайым ашылады. Иса Мәсіх: «Соның еркін орындағысы келген әркім осы ілім Құдайдан ба, әлде Мен өз бетіммен сөйлеп тұрмын ба, соны білетін болады.» (Жохан 7:17) Бұл уәде бүгінде орындалады.

Екіншіден, - Иса Мәсіх Томаға, оның ойлаған түрінде келді. Иса Томаны өзінің алды-артын байқайтын, қыңыр мінезіне бола, оны тастап кеткен жоқ. Тым болмаса, Тома өз сезімдеріне шын жүректен қарады. Сіз өзіңіз шынымен түсінетін нәрсеңізге сүйене отырып, мүмкіндігінше өзіңізді Мәсіхке арнаңыз. Уақыт өте келе сіз өзіңіз үшін көп нәрсені ашасыз. Сенім осылай жұмыс істейді.